Soliq to‘lovchilarga nol darajali stavkani qo‘llash natijasida hosil bo‘lgan qo‘shilgan qiymat solig‘ining ortiqcha summasini qaytarish to‘g‘risidagi nizomga o‘zgartirishlar kiritish haqida

O‘zbekiston Respublikasi Soliq kodeksi va O‘zbekiston Respublikasi Prezidentining 2014-yil 4-dekabrdagi PQ-2270-son “O‘zbekiston Respublikasining 2015-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida”gi qaroriga muvofiq O‘zbekiston Respublikasi Moliya vazirligi va Davlat soliq qo‘mitasi qaror qiladi:
 1. O‘zbekiston Respublikasi Moliya vazirligi va Davlat soliq qo‘mitasining 2008-yil 30-apreldagi 44, 2008-23-son qarori (ro‘yxat raqami 1807, 2008-yil 16-may) (O‘zbekiston Respublikasi qonun hujjatlari to‘plami, 2008-y., 20-21-son, 180-modda) bilan tasdiqlangan Soliq to‘lovchilarga nol darajali stavkani qo‘llash natijasida hosil bo‘lgan qo‘shilgan qiymat solig‘ining ortiqcha summasini qaytarish to‘g‘risidagi nizomga ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 7-bandda:
 “g” kichik bandda:
 birinchi xatboshidan “yarim tayyor mahsulotlardan ishlab chiqarilgan mahsulotlarni kamida 80 foizi eksportga yo‘naltirilishi nazarda tutib” degan so‘zlar chiqarib tashlansin;
 uchinchi xatboshidagi “eksportyor-korxonaga” degan so‘zlar “sotib oluvchiga” degan so‘zlar bilan almashtirilsin;
 to‘rtinchi xatboshi chiqarib tashlansin;
 “d” kichik bandda:
 birinchi xatboshidagi “, sanitariya tozalash va gaz ta’minoti” degan so‘zlar “va sanitariya tozalash” degan so‘zlar bilan almashtirilsin;
 to‘rtinchi xatboshi chiqarib tashlansin;
 beshinchi xatboshi to‘rtinchi xatboshi deb hisoblansin.
 2. 3-ilovaning nomidagi “, sanitariya tozalash va gaz ta’minoti” degan so‘zlar “va sanitariya tozalash” degan so‘zlar bilan almashtirilsin.
 3. 5-ilova o‘z kuchini yo‘qotgan deb hisoblansin.